Cuneiform Tablet Kt 92/k 386 (AKT 11a 81)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma i-li-a-ma 2 ANŠE.ḪI.A ṣa-lá-me-en a-šur-DU₁₀ DUMU bu-zu-a É DAM.GÀR i-sí-ma a-na-ku qá-ta-tum ší-im iš-té-en ANŠE 1 GÚ 40 ma-na URUDU sà-ḫu-ru-um ší-im ša-nim ANŠE 12 GÍN KÙ.BABBAR ITU.KAM té-i-na-tim li-mu-um šu-sú-en₆ iš-tù ANŠE.ḪI.A il₅-qé-ú a-šur-DU₁₀ DUMU bu-zu-a ṣa-ba-at-ma URUDU ù KÙ.BABBAR ù ṣí-ba-sú ša-áš-qí-il₅-šu ù a-ḫa-ma 11 GÍN KÙ.BABBAR <gap> ḫa-bu-lá-am ù ší-ba-am i-šu-ú a-na-kam i-na ša-ḫa-at bu-zu-a ša-lim-a-šur DUMU ip-ḫu-ri-im ù a-šur-ma-lik DUMU ú-za-ri-a i-zi-zu-ma um-ma a-na-ku-ma mì-nam tù-na-a-ni KÙ.BABBAR KÙ.BABBAR-áp šu-IŠTAR a-ma ṣa-ḫe-er GAL li-iš-ta-me um-ma DUMU ip-ḫu-ri-im-ma mì-nam KÙ.BABBAR KÙ.BABBAR-áp šu-IŠTAR a-na-ku šu-IŠTAR i-na sú-ba-ri-im a-šé-e-šu um-ma a-na-ku-ma mì-nam šu-IŠTAR ḫa-bu-lá-kum šu-ma šu-IŠTAR ḫa-bu-lá-kum al-kam ša-zi-za-ma ma-lá ta-qá-bi-ú li-qé mì-nam šu-IŠTAR a-dí ma-lá ù ší-ni-šu i-na sú-ba-ri-im ta-šé-e-šu